Bert Pringi

Bert Pringi (sündinud 6. juulil 1976) on eesti laulja ja hääletreener/pedagoog. 

Tema esimene suurem avalik ülesastumine oli ETV lauljate võistlusel "Kaks takti ette" (1998/1999). Pringi pääses võistluse finaali ja jäi 5.-6. kohta jagama oma parima sõbra Maikeniga. 

Ta on osalenud solistina ja ka taustalauljana Eesti Laulu konkursil. 

Suurema tuntuse on Pringi saavutanud rollidega muusikalides. Tal oli peaosa Tallinna linnahallis etendunud lavastuses "Hull sinu järele" (2004, Linnahall), samuti on ta laulnud muusikalides  "Kuningas ja mina" (1998, Linnahall) ,"La Cage Aux Folles ehk Linnupuur" (1999, Linnahall), "Väike õudustepood" (1999, Eesti Draamateater), "Vampiiride tants" (2000, Linnahall), "Miss Saigon" (2001, Linnahall),  "Hüljatud" (2002, Linnahall), "West Side Story" (2004, Vanemuine),  "Tuhkatriinu" (2005, Linnahall), "Cats" (2005, Vanemuine) , "Grease" (2003, Eesti Nukuteater), "Cabaret" (2003, Vene Draamateater), "Tutvumiskuulutus" (2007, Vene Draamateater), "Nii on meil moes" (2008, Linnahall). 

Pringi on esinenud meelelahutajana ka kruiisilaevadel. Ta oli solist ja tantsija Tallinki meelelahutusprogrammis. 

Ta on õppinud G. Otsa nim. Tallinna Muusikakoolis aastatel 1995–1998 ja erialaliselt täiendanud end  Taanis  [https://completevocalinstitute.com Complete Vocal Institute 'is Catherine Sadolin'i juures. 
Bert Pringi töötab hääletreenerina huvikoolis WAF ja erialaõpetajana ning hääleseadjana Tallinna Muusika- ja Balletikoolis. 

Bert on lõpetanud 2020. aastal Tallinna Ülikooli kutsepedagoogika erialal.«Su nägu kõlab tuttavalt» neljas osaleja on..., 18. august 2017. 

TV3 saate "Su nägu kõlab tuttavalt" 6. hooaja 1. saates (1.10.2017) parodeeris Bert Pringi Heli Läätse laulu – "Kaunid baleriinid". 8. oktoobril edastatud 2. saates aga Nicki Minaji laulu "Anaconda".SNKT2: BERT PRINGI - Nicki Minaj..., veebiversioon (vaadatud 9. oktoobril 2017) 15. oktoobri saates (kolmas) esitas Bert Sam Smithi laulu "Lay Me Down". 6. hooaja neljandas saates (21.10.17) parodeeris Pringi Eesti ansambli Dagö laulu "Muusik".SNKT4: BERT PRINGI - Dagö..., veebiversioon (vaadatud 23. oktoobril 2017)
29. oktoobri saates sai parodeeritavaks Onu Bella ja tema laul "Ma võtsin viina".SNKT5: BERT PRINGI - Onu Bella..., veebiversioon (vaadatud 30. oktoobril 2017)

 Viited 

 Välislingid 
 Bert Pringi laulustuudio koduleht
SNKT1: BERT PRINGI - Heli Lääts…
SNKT2: BERT PRINGI - Nicki Minaj...
SNKT3: BERT PRINGI - Sam Smith...
SNKT4: BERT PRINGI - Dagö...
SNKT5: BERT PRINGI - Onu Bella...

Kategooria:Eesti lauljad
Kategooria:Sündinud 1976